da en da nl ca da da da es da da da da da da da da da da da sv en da da da da en en da da fr da da da da da da de da da da da da da da it da da da da da nl da en da da es nl da
Danske virksomheder i stor grøn offensiv i USA | DI - Dansk Industri
21.9.2022 14:21:32 CEST | DI - Dansk Industri
USA har skruet op for de grønne ambitioner og skabt nye gyldne muligheder for dansk erhvervsliv. Derfor er mere end 50 danske virksomheder taget til Washington D.C. på et erhvervsfremstød med blandt andre statsministeren og Dansk Industri.
Lars Sandahl Sørensen, adm. direktør i Dansk Industri. Foto: DI.
I august præsenterede USA’s præsident, Joe Biden, landets største klimapakke nogensinde. Den såkaldte Inflation Reduction Act, der skal være med til at nedbringe USA’s CO2-udledning med 50 pct. inden 2030. Der skal investeres 368 milliarder dollar blandt andet i vedvarende energi og energieffektivitet over de kommende år. Det er grønne løsninger og kompetencer, som danske virksomheder er verdensmestre i at udvikle og producere.
Derfor er en erhvervsdelegation bestående af mere end 50 danske virksomheder rejst til USA med statsminister Mette Frederiksen for at sparke døren ind til det vigtige amerikanske marked.
USA er Danmarks største eksportmarked og tredjestørste, når det gælder eksport af energiteknologi. Med den historiske klimapakke blev det besluttet, at USA skal have 120.000 vindturbiner, 950 millioner solpaneler, udbygget elektrificering og endnu mere energieffektivitet de kommende år. Mulighederne er store, og hvis dansk erhvervsliv griber dem, kan det øge eksporten betragteligt i de kommende år, vurderer DI-direktøren.
- USA er vores største eksportmarked og hvert år afsætter vi for mere end 200 mia. kr. til det amerikanske marked. Vi regner med, at eksporten bliver endnu større de kommende år, og vi er blandt andet i USA på dette erhvervsfremstød for at sikre, at amerikanerne får øjnene op for, at hvis de skal i mål med den grønne omstilling, så kræver det de løsninger, som danske virksomheder er de bedste i verden til at levere, siger Lars Sandahl Sørensen.
Under besøget underskrev Lars Sandahl Sørensen en samarbejdsaftale om en Green Hydrogen Alliance med en række øvrige danske organisationer, Udenrigsministeriet og Greater Houston Partnership, der skal bringe danske virksomheder endnu tættere på det amerikanske marked og den vigtige satsning på power-to-x.
- Lige nu investerer amerikanerne milliarder i en ambitiøs omstilling af hele deres samfund. Det er lige fra grønt byggeri, energi, transport og meget andet. Der er stor forskel på, hvor langt fremme de enkelte delstater er. Og derfor skal der sættes ind på toppolitisk niveau, hvis vi for alvor skal sætte et stort grønt aftryk i USA, siger Lars Sandahl Sørensen.
Det er ikke kun i Danmark, at energikrisen kradser. Det gør den også i USA, der også har store udfordringer med at sikre energiforsyningssikkerheden. Der skal spares på energien, og den skal bruges smartere. I dag har danske virksomheder stor succes med at eksportere energieffektive løsninger. Faktisk udgør energieffektive produkter godt og vel 44 pct. af Danmarks energiteknologieksport.
- Mens USA har skruet op for klimaambitionerne, skal landet samtidig skrue ned for energien for at sikre forsyningssikkerheden. Et stærkt offentligt og privat samarbejde på tværs af Atlanten har aldrig været vigtigere. Ud over at vi kan samarbejde om at få mere grøn strøm, rummer energieffektive løsninger også et enormt potentiale, som vi sætter yderligere fokus på nu. Når vi sammen sætter ind på en grønnere kurs, sender vi også et klart signal til omverdenen, og især Putin i Rusland om, at vi står sammen om at skabe en bedre fremtid, siger Lars Sandahl Sørensen.
For yderligere kommentarer og information kan DI’s presserådgiver Ditte Rieland kontaktes på tlf. +4522 467822 / dirh@di.dk eller presserådgiver Lars Bøgeskov på tlf. +452236 3138 / larb@di.dk
Lars Sandahl Sørensen, adm. direktør i Dansk Industri. Foto: DI.
Information om DI - Dansk Industri
DI - Dansk Industri
H. C. Andersens Boulevard 18
Vi arbejder for et åbent og velstående samfund i vækst og balance. Med det udgangspunkt skal Danmark være verdens mest attraktive land for virksomheder at arbejde i og ud fra. Når virksomheder i Danmark vinder, vinder hele Danmark.
DI hjælper hver dag virksomheder i Danmark med at vinde. Vi hjælper på udenlandske markeder, ved politiske forbedringer og med service og kompetencer, der øger konkurrenceevnen i hver enkelt medlemsvirksomhed.
Følg pressemeddelelser fra DI - Dansk Industri
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI - Dansk Industri
DI om valgkampen: Massive udfordringer kalder på konkrete svar5.10.2022 13:05:57 CEST | Pressemeddelelse
Valgkampen skal handle om substans og reelle løsninger på fremtidens massive udfordringer, lyder det fra Dansk Industri, som efterlyser større reformambitioner for den kommende valgperiode
DI’s nye EU-chef skal sætte dansk erhvervsliv på dagsordenen i EU5.10.2022 06:00:00 CEST | Pressemeddelelse
Rikke Wetendorff Nørgaard bliver DI’s nye europapolitiske chef. Hun skal sikre dansk erhvervsliv en endnu tydeligere stemme i EU og indflydelse på de vigtige politiske dagsordner, der har betydning for tusindvis af danske virksomheder og arbejdspladser.
DI om 2030-plan: Uambitiøst at reservere hele råderummet til en større offentlig sektor30.9.2022 09:04:08 CEST | Pressemeddelelse
Regeringens 2030-plan vil reservere det sparsomme råderum på at udvide den offentlige sektor, og selvom regeringen også tager skridt i retning af at udvide råderummet og beskæftigelsen, er det slet ikke nok, lyder det fra Dansk Industri
Kamstrup scorer DI Prisen 202227.9.2022 18:26:02 CEST | Pressemeddelelse
På DIs Topmøde i Royal Arena i København blev DI Prisen i eftermiddag overrakt af H.K.H. Kronprinsessen til Kamstrup A/S. Skanderborg-virksomheden vinder på en unik overvågningsløsning til vandledninger i jorden, der sparer energi og vand.
DI: Her er vejen til 100 pct. grøn energi i 203027.9.2022 14:15:00 CEST | Pressemeddelelse
Danmark og resten af verden oplever den værste energikrise i nyere tid. Løsningen findes i den grønne omstilling, og derfor kommer DI med 26 initiativer til, hvordan vi kan bruge vores energi mere effektivt, løsrive os fra naturgas allerede i 2027 og få 100 pct. grøn energi i 2030.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022